EELNÕU

**Riigikogu liikme staatuse seaduse muutmise seaduse eelnõu**

**§ 1. Riigikogu liikme staatuse seaduses** tehakse järgmised muudatused:

1. paragrahvi 29 täiendatakse punktiga 9 järgmiselt:

„Riigikogu liikmele palga maksmisel arvestatakse tema osalemist täiskogu ning komisjonide töös. Kui Riigikogu liige osaleb vähemalt 85 protsenti täiskogu istungitest ja komisjonide koosolekutest, mille liige ta on, makstakse talle 100 protsenti palgast. Kui liige osaleb vähem kui 85 protsenti istungitest ja komisjoni koosolekutest, vähendatakse talle makstavat ametipalka 15 protsenti; kui osalemine langeb alla 70 protsenti vähendatakse tema palka vastavalt 30 protsenti; kui osalemine langeb alla 50 protsenti vähendatakse tema palka 50 protsenti. Töös osalemise arvestuse aluseks on täiskogu ja komisjonide hääletuste protokollid, välja arvatud põhjendatud puudumised, mis sätestatakse Riigikogu juhatuse kehtestatud korras.“

1. paragrahvi 30 täiendatakse ja sõnastatakse järgmiselt:

„Riigikogu liikmele hüvitatakse kuludokumentide alusel tööga seotud kulutused kuni 30 protsendi ulatuses paragrahvi 29 punkti 9 alusel välja makstavast Riigikogu liikme ametipalgast Riigikogu juhatuse kehtestatud korras.“

**§ 2. Seaduse jõustumine**

Seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Eesti Keskerakonna fraktsioon 10. juuni 2025

Lauri Laats

Eesti Keskerakonna fraktsiooni esimees